אמנון שמוש

אמנון שָמוֹש (‏28 בינואר 1929, י"ז בשבט ה'תרפ"ט – 1 במרץ 2022, כ'ט באדר א' ה'תשפ"ב) היה סופר, משורר ומחנך ישראלי. ממייסדי קיבוץ מעיין ברוך וחבר הקיבוץ. שמוש נולד בשנת 1929 בעיר חלב שבסוריה. אביו נפטר כשהיה בן תשע, ושמוש עלה לארץ ישראל יחד עם אמו ואחיו יצחק, שהוזמן ללמד באוניברסיטה העברית. אח נוסף, טוביה שמוש, שעלה לארץ קודם לכן, היה אף הוא סופר ומתרגם. לאחר העלייה התגורר בתל אביב, ולמד בגימנסיה הרצליה. היה חבר בתנועת "המחנות העולים". בשנת 1946 התגייס לפלמ"ח במסגרת הכשרת כפר גלעדי של התנועה המאוחדת. בשנת 1947 הקים עם חברי ההכשרה את קיבוץ מעיין ברוך. אחרי שנה בהכשרה, הוא נשלח להדרכה וללימודים באוניברסיטה העברית בירושלים, והשתתף במלחמת העצמאות כחייל בירושלים הנצורה. בקיבוצו, מעיין ברוך, עסק ברעיית צאן, היה מזכיר הקיבוץ והדריך קבוצות נוער עולה. שמוש עבר לעסוק בחינוך, לאחר שהשתלם בבית ברל ובאוניברסיטה העברית, ואף היה מנהל בית הספר התיכון האזורי עמק החולה. חלק גדול מכתיבתו עוסק ביהדות המזרח, מתוך שאיפה למזג את התרבויות והשפות שעליהן גדל, העברית, הערבית והצרפתית. על ספרו הידוע ביותר, "מישל עזרא ספרא ובניו" כתב כי "לא הייתי יכול לכתוב את 'מישל' אלמלא נולדתי וגדלתי במזרח, ולא הייתי יכול לכתוב אותו כך – אלמלא יצאתי ממנו". הרומן עובד לסדרת טלוויזיה בת חמישה פרקים, בהשתתפות שחקנים רבים מהשורה הראשונה בישראל, בבימויו של נסים דיין. הסדרה שודרה לראשונה בטלוויזיה הישראלית בשנת 1983, והוקרנה פעמים נוספות לאורך השנים. בזקנתו התדרדרה מאוד ראייתו, עד לכדי עיוורון. חרף זאת הוסיף לעסוק בכתיבה ספרותית. ספריו של שמוש תורגמו לערבית, אנגלית, צרפתית וספרדית. יצירות בודדות שלו תורגמו ל-18 שפות. קרחונים ופעמונים, קובץ סיפורים לילדים בהוצאת מסדה (1966) ארנב ושמו אורחים יומיה, רומן לבני נעורים בהוצאת אחיאסף (1969) דרך אניה בלב ים, נובלה בהוצאת יוסף שרברק (1972) אחותי כלה, קובץ סיפורים בהוצאת מסדה (1974) רב מכר מישל עזרא ספרא ובניו, רומן בהוצאת מסדה (1978) רב מכר. עובד למיני-הסדרה מישל עזרא ספרא ובניו קנה וקינמון, קובץ סיפורים בהוצאת מסדה (1979) קיבוץ הוא קיבוץ הוא קיבוץ, קובץ סיפורים ומחזה בהוצאת מסדה (1980) דיוואן ספרדי, קובץ שירים בהוצאת מסדה (1981) איתי מלבנון, קובץ סיפורים בהוצאת הקיבוץ המאוחד (1981) מעיין חתום, קובץ סיפורים בהוצאת הקיבוץ המאוחד (1984) עלי הגיון בכנור, קובץ שירים בהוצאת ספרית פועלים (1984) הכתר - סיפורו של כתר ארם צובא, מחקר בהוצאת מכון בן-צבי (1987) מן המעין, שיחות ומאמרים בהוצאת כרטא (1988) ארזים, רומן בהוצאת מסדה (1990) הר האנוסים, קובץ סיפורים בהוצאת מסדה (1991) סיפורי סתיו צבעי שלכת, קובץ סיפורים בהוצאת מודן (1995) תמונות מבית הספר העממי, כתבים: סיפורים מוקדמים, אביב, (2000) דרך ארץ המשי, הוצאת אביב (2000) צעדים ראשונים (2000) כי מעבר באת ואל עבר תשוב, הוצאת אביב (2007) גלויות מעולם האמת, איור: מנשה קדישמן, הוצאת ספרות עכשיו, (2010) אנה פרנק ואני, הוצאת אבן חושן (2010) תמונות משני עולמות, מסדה, (2011) פרקי לירי - סיפורי המחצית השלישית, מסדה, (2015) בוקר טוב אלץ היימר, מסדה, (2015) לירי, מסדה, (2016) תמונות מבית הספר העממי (2018) זכה שלוש פעמים בפרס ראש הממשלה לסופרים עבריים (בשנים 1979, 1997 ו-2000). פרס ירושלים ע"ש עגנון (1979) פרס שלום עליכם (1986) פרס ויצו-צרפת (1986) פרס נוצת הזהב על מפעל חיים בספרות מטעם אקו"ם (1999) פרס נשיא המדינה לספרות (2001) פרס משרד התרבות על שם אריק איינשטיין (2014) ב־1982 נערכה תוכנית "חיים שכאלה" על חייו ופועלו. שמוש התגורר בקבוץ מעיין ברוך, היה נשוי לחנה עד למותה ב-2016, אב לשלושה וסב לשישה. שמוש נפטר ב-1 במרץ 2022, בגיל 93 ונקבר בקיבוצו. אוריאל זוהר, מישל הציפורים, אני והאור, מאמר על ספרו של אמנון שמוש: מן המעין, משא עיתון דבר, 19 באוגוסט 1988 אוריאל זוהר, מעשים שהיו, מאמר על ספרו של אמנון שמוש: ארזים, משא ספרות ותרבות, עיתון דבר, 16 בנובמבר 1990 לביא-פלינט אורנה, "...ואנכי בסוף מזרח": המשפחה הישראלית בטלוויזיה כזירת התגוששות אידאולוגית 1980-2000, חיבור לשם קבלת התואר דוקטור לפילוסופיה, באוניברסיטת תל אביב בהנחיית פרופ' ג'אד נאמן, 2017 עמ' 37–73 נורית גוברין, "עולמות נפרדים ומשתלבים - יצירתו של אמנון שמוש", 'קריאת הדורות - ספרות עברית במעגליה', כרך ח', הוצאת צבעונים, תשפ"ב / 2022, עמ' 187 - 193. לראשונה: אוקטובר 2019. אוריאל זוהר, Ouriel Zohar., « A. Shamosh, L'homme de théâtre au Kibboutz, et le bon usage des voyages », in Théâtre du Monde, Revue de l'Université d'Avignon, Institut de Recherches Internationales sur les Arts du Spectacle, Faculté des lettres et des sciences humaines, No. 9, pp. 161–167, 1999 אמנון שמוש, סיפורו של כתר ארם צובא, "הרצאות מהכורסא" רם גופנא, אברהם יעקבזון, משה ליסק, בתיה בר (עורכים), מכפר גלעדי למעין ברוך, ספריית יהודה דקל - המועצה לשימור אתרי מורשת בישראל, 2015. נורית גוברין, "עולמות נפרדים ומשתלבים - יצירתו של אמנון שמוש", עמ' 187 - 193; "אדם נמחק - אבדן הזיכרון בספרות העברית" - על 'בוקר טוב אלץ-היימר', עמ' 247 - 248; בתוך: 'קריאת הדורות - ספרות עברית במעגליה', כרך ח', הוצאת צבעונים ואוניברסיטת תל אביב, תשפ"ב 2022. כתבי אמנון שמוש בפרויקט בן-יהודה רשימת הפרסומים של אמנון שמוש, בקטלוג הספרייה הלאומית אמנון שמוש, ב"לקסיקון הספרות העברית החדשה" אמנון שמוש, ב"לקסיקון הסופרים העברים בהווה" דקל שי שחורי, שמוֹש אמנון, ב"לקסיקון הקשרים לספרות ישראלית" אמנון שמוש, באתר המכון לתרגום ספרות עברית (באנגלית) אמנון שמוש, באתר הפלמ"ח אלמוג בהר, לתת קול לעבר שחלף, באתר הארץ, 13 באוגוסט 2007, ביקורת על ספר זיכרונותיו של שמוש אורה ערמוני, "חצי חיים, אבל מלאים", באתר הקיבוצים, 19 באוקטובר 2007 אלי אשכנזי, הסופר אמנון שמוש התעוור, אך רואה היטב את הזנחת הצפון, באתר הארץ, 23 בנובמבר 2007 הבלוג של אמנון שמוש באתר "תפוז אנשים" סרטו של עמרי ליאור על חייו ויצירתו של שמוש: "הרועה במילים", 2010 אמנון שמוש, "תעלומת הכתר": כי מחאלב תצא תורה, באתר הארץ, 2 באוקטובר 2012 יואב גינאי משוחח עם אמנון שמוש בתוכנית "לגעת ברוח", בערוץ ה-YouTube של רשות השידור, 2013 דוד גדג', זיכרונות מחלב: מתוך סיפוריו של הסופר אמנון שמוש לכבוד חגיגות יום הולדתו ה-85, הסדנה להיסטוריה חברתית, 27 בינואר 2014 ערב השקה לספר "בוקר טוב אלץ היימר" מאת אמנון שמוש שערך מרכז רמת גן לחולי אלצהיימר, נובמבר 2015 קרן דותן, תרופה ביתית להתמודדות עם אלצהיימר, באתר הארץ, 8 בדצמבר 2015 אמנון שמוש, ‏צייר לי כבשה, באתר מעריב אונליין, 6 במאי 2016 גילי איזיקוביץ, הסופר והמשורר אמנון שמוש מת בגיל 93, באתר הארץ, 1 במרץ 2022 דוד גדג', אמנון שמוש, 2022-1929, שלוש רוחות מזרחיות, באתר הארץ, 8 במרץ 2022 מעזבונו של אמנון שמוש במלאות שנה למותו, באתר הארץ, 22 בפברואר 2023 אמנון שמוש, במסד הנתונים הקולנועיים IMDb (באנגלית) אמנון שמוש, באתר "אידיבי", מאגר הידע העברי לקולנוע ישראלי ועולמי אמנון שמוש, דף שער בספרייה הלאומית אמנון שמוש, בלקסיקון הספרות העברית החדשה אלי אשכנזי‏, הסופר אמנון שמוש ("מישל עזרא ספרא ובניו") הלך לעולמו בגיל 93, באתר וואלה, 1 במרץ 2022 סיפורו של כתר ארם צובא, באתר הרצאות מהכורסא (באנגלית אמריקאית)